Christian Deegen

Christian Michael Daniel DEEGEN (naskiĝinta la  en Kahla, mortinta la  en Köstritz) estis germana kulturisto de dalioj. En 1826 li fondis la unuan dali-kulturejon de Germanujo. 

Jam en la aĝo de 14 jaroj li kulturis daliojn el bulboj de ekzempleroj ricevitaj de la kastela parko de Belvedere (Vajmare). En 1824 li transloĝiĝis al Köstritz aĉetonte la Princan palacon kun la malantaŭaj ĝardenoj. De 1826, gajnite loterie, li malfermis komercan hortikulturejon por dalion kaj inventis novajn specojn. Li kreis katalogojn pri siaj atinoj sendante menditajn platnojn ĝis Francujo, Norvegujo kaj Rusujo. Tiel li helpis la tutmondan ŝaton de dalioj. La plej malnova ankoraŭ komercata speco germana de dalio estas lia kreitaĵo el 1881, Kaiser Wilhelm I., oranĝkolora.Sondra Anabel Kleinsorge. Entwicklungsgeschichte und Alternative Nutzungsmöglichkeiten von Dahlia Cavanilles (=bakalaŭriĝfaklaboraĵo, universitato de Kaselo) 

Imitante lin pluraj entreprenoj hortikulturaj estiĝis en kaj ĉirkaŭ Köstritz, kiuj parte ĝis nun konserviĝis (ekz.: Paul Panzer; Schade; Franz Deegen - Nachf.). 

En 1928 estiĝis la unua dalia ĝardeno de la mondo je Gera; ĝi ekzistas eĉ hodiaŭ. Okaze de la Germana federacia hortikulturekspozicio Gera-Ronneburg malfermiĝis la faka centro Dahlien-Zentrum Bad Köstritz. Ĝi gastigas, krom daŭraj eksponitaĵoj, ankaŭ gapan kaj klerigan ĝardenon; ne malmenciindas ĝia arkivo Deŭtsches Dahlien-Archiv.Anne-Cathrin Ritschel, Wolfgang Ritschel: DER ELSTERTALBOTE - Amtsblatt, Nachrichten und Informationen für Bad Köstritz und Umgebung; n-ro 06/2009; Stadt Bad Köstritz; Bad Köstritz, 18.6.2009; p. 10

Honore al la dalio kaj ĝiaj kulturistoj okazas ĉiujare en Bad Köstritz festo nome Dahlienfest. Tiam elektiĝas ankaŭ dalia reĝino kies tasko estas i.a. anonci la venkintan dali-kulturiston de la jaro kaj lian produkton. 

De 1997 ekzistas la Deegen-memormedalo; la personojn al kiuj oni aljuĝus ĝin rekomendas la societo Deutsche Dahlien-, Fuchsien- und Gladiolen-Gesellschaft. En la urbo Bad Köstritz mem oni muntis por Deegen kaj Ernst Berger memortablon. 

 Literaturo 
 Erhard Lemm, Angelika und Frank Schenke: Bad Köstritz - Porträt einer Stadt in Thüringen; Verlag Erhard Lemm; Gera 2000; p. 8; ISBN 3-931635-14-7
 Sonja Steiner-Welz: Muster für Stadt Mannheim volumo 42; Reinhard Welz Vermittlerverlag Mannheim e.K.; Mannheim 2004; p. 97; ISBN 3-938164-12-3
 Bettina Verbeek: Dahlien: Die schönsten Sorten und ihre Pflege; Blv Buchverlag; München 2007; p. 10; ISBN 978-3-8354-0219-5

 Eksteraj ligiloj 
 hejmpaĝo de Deutsche Dahlien-, Fuchsien- und Gladiolen-Gesellschaft
 Dahlien-Zentrum Bad Köstritz
 paĝaro de Heimatverein Bad Köstritz

 Notoj 

Kategorio:Ĝardenistoj
Kategorio:Naskiĝintoj en 1798
Kategorio:Mortintoj en 1888
Kategorio:Germanaj entreprenistoj